SIRI ลั่นรายได้ Q3/58 โตตามเป้าที่ 3.6 หมื่นลบ.
SIRI ลั่นรายได้ Q3/58 โตตามเป้าที่ 3.6 หมื่นลบ.หลังส่งมอบคอนโดมิเนียมที่สร้างเสร็จสมบูรณ์ให้แก่ลูกค้าอีก 5 โครงการทั้งในกรุงเทพฯ และต่างจังหวัด
14 ส.ค. 2558

นายเศรษฐา  ทวีสิน กรรมการผู้จัดการใหญ่ บริษัท แสนสิริ จำกัด (มหาชน) หรือ SIRI เปิดเผยว่า สำหรับในไตรมาสที่ 3/58 บริษัทมียอดรอรับรู้รายได้จากคอนโดมิเนียมอีก 6,600 ล้านบาท จากการเตรียมส่งมอบคอนโดมิเนียมที่สร้างเสร็จสมบูรณ์ให้แก่ลูกค้าอีก 5 โครงการทั้งในกรุงเทพฯ และต่างจังหวัด
ได้แก่ เดอะ เบส พาร์คอีสต์ สุขุมวิท77, ดีคอนโด แคมปัส รีสอร์ท บางแสน, ดีคอนโด โคโค่ สุราษฏร์ธานี,เดอะ เดค ป่าตอง ภูเก็ต และ บ้านไม้ขาว ภูเก็ต จากเป้าการส่งมอบโครงการคอนโดมิเนียมทั้งหมด 17 โครงการในปีนี้ ซึ่งจะทยอยโอนที่อยู่อาศัยคุณภาพให้แก่ลูกค้าตามแผนงานอย่างต่อเนื่อง โดยจะเริ่มโอนโครงการเดอะ เบส พาร์คอีสต์ สุขุมวิท77 ในเดือนกันยายนนี้ ซึ่งคาดว่าจะทำให้บริษัทสามารถสร้างรายได้จากการโอนตามเป้าหมาย 36,000 ล้านบาทตามที่ตั้งไว้